Diari Oficial de la Generalitat Valenciana


Sumari del DOGV 8729, del 30-01-2020 (2020/771)

ORDRE 1/2020, de 24 de gener, de la Conselleria de Justícia, Interior i Administració Pública, per la qual s'aproven i entren en vigor el pla d'emergència exterior de l'empresa AFRASA; el pla d'emergència exterior de les empreses Monfort Logística, SL, i Ferro Spain, SA, i el pla d'emergència exterior del polígon El Serrallo.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8729

Data del DOGV
:   30-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/771


Data del document
:   24-01-2020

Organisme emissor
:   Conselleria de Justícia, Interior i Administració Pública

Tipus de document
:   Ordre

Anàlisi jurídica

 Descriptors 

:   * Conselleria de Justícia, Interior i Administració Pública
    * empresa privada

ORDRE 1/2020, de 24 de gener, de la Conselleria de Justícia, Interior i Administració Pública, per la qual s'aproven i entren en vigor el pla d'emergència exterior de l'empresa AFRASA; el pla d'emergència exterior de les empreses Monfort Logística, SL, i Ferro Spain, SA, i el pla d'emergència exterior del polígon El Serrallo. [2020/771]  
  
PREÀMBUL  
  
L'article 13 del Reial decret 840/2015, de 21 de setembre, pel qual s'aproven mesures de control dels riscos inherents als accidents greus en els quals intervinguen substàncies perilloses, estableix que les comunitats autònomes hauran d'elaborar i aprovar els plans d'emergència exterior de les empreses afectades per l'article esmentat.  
  
L'òrgan competent de la Comunitat Valenciana, en matèria de protecció civil i per tant, en l'elaboració dels plans esmentats, segons el Decret 5/2019, de 16 de juny, del president de la Generalitat, així com d'acord amb l'article 12 de la Llei 13/2010, de 23 de novembre, de la Generalitat, de protecció civil i gestió d'emergència, és la Conselleria de Justícia, Interior i Administració Pública, i l'aprovació correspon, segons l'article 25 de la Llei 13/2010, de 23 de novembre, de la Generalitat, de protecció civil i gestió d'emergències, a la consellera de Justícia, Interior i Administració Pública.  
Tal com estableix la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències, correspon a l'Agència Valenciana de Seguretat i Resposta a les Emergències el desenvolupament de les funcions relacionades amb la protecció civil.  
El pla esmentat ha sigut elaborat per l'Agència Valenciana de Seguretat i Resposta a les Emergències, en col·laboració amb els responsables de tots els serveis intervinents d'altres administracions, i la Comissió de Protecció Civil de la Comunitat Valenciana ha emés un informe en la reunió de 5 de novembre.  
Vist el que s'ha exposat, d'acord amb el que s'ha fixat en l'article 28.e de la Llei 5/1983, de 30 de desembre, del Consell,  
  
  
ORDENE  
  
Article únic  
S'aproven el pla d'emergència exterior de l'empresa Afrasa, situada al municipi de Paterna; el pla d'emergència exterior de les empreses Monfort Logística, SL, i Ferro Spain, SA, situades als municipis de Castelló de la Plana i Almassora, respectivament, i el pla d'emergència exterior de les empreses BP Oil Refinería de Castellón, SAU; UBE Corporation Europe, SAU; REPSOL Butano, SA; CLH, SA, i Iberdrola Generación, SAU, del polígon El Serrallo, situat al municipi de Castelló de la Plana.  
  
  
DISPOSICIÓ DEROGATÒRIA  
  
Única  
Després de l'entrada en vigor dels plans que aprova aquesta ordre, el pla d'emergència exterior del polígon El Serrallo i el pla d'emergència exterior de les empreses Monfort Logística, SL, i Ferro Spain, SA, quedaran derogades l'Ordre, de 10 de novembre de 2008, del conseller de Governació, per la qual es va aprovar el pla d'emergència exterior del polígon El Serrallo, i l'Ordre 2/2013, d'11 de febrer, del conseller de Governació i Justícia, per la qual es va aprovar el pla d'emergència exterior de l'empresa Ferro Spain, SA, únicament quant a l'aprovació d'aquest pla d'emergència exterior.  
Així mateix, queden derogades totes les disposicions d'igual o d'inferior rang que s'oposen al que es disposa en la present ordre.  
  
  
DISPOSICIÓ FINAL  
  
Única  
El Pla d'emergència exterior de l'empresa Afrasa, situada al municipi de Paterna; el pla d'emergència exterior de les empreses Monfort Logística, SL, i Ferro Spain, SA, situades als municipis de Castelló de la Plana i Almassora, respectivament, i el pla d'emergència exterior de les empreses BP Oil Refineria de Castellón, SAU; UBE Corporation Europe, SAU; REPSOL Butano, SA; CLH, SA, i Iberdrola Generación, SAU, del polígon El Serrallo, situat al municipi de Castelló de la Plana, entraran en vigor l'endemà de la publicació de la present ordre en el Diari Oficial de la Generalitat Valenciana.  
  
  
València, 24 de gener de 2020  
  
La consellera de Justícia, Interior i Administració Pública,  
Gabriela Bravo Sanestanislao